**ACTA NÚM. 4**

**ACTA DE LA SESSIÓ ORDINÀRIA DEL PLE DE L’AJUNTAMENT D’ESTARÀS.**

**Dia: 16 de novembre de 2015**

**Lloc:** Sala d’actes de l’Ajuntament d’Estaràs

**Hora inici:** 11h

**Hora fi**: 12,55h

**Alcalde:**

Ramon Torné Gomà

**Assistents:**

Maria Alet Vidal

Lluís Solé Vila

Francesc Vives Petit

Xavier Batlle Marey

**Tècnica d’intervenció (Consell Comarcal de la Segarra)**

Mònica Sainz

**Secretària**

Mireia Irla Solà (SAT del Consell Comarcal de la Segarra) que fa constar que el Ple es constitueix vàlidament per existir el quòrum d’assistència legal establert a l’article 90.1 del Reglament d’organització, Funcionament i Règim Jurídic de les Entitats Locals (R.D 2568/86, de novembre).

**Desenvolupament de la Sessió**

Oberta la sessió, la presidència demana a la secretària que llegeixi l’ordre del dia, passant, tot seguit a tractar els següents assumptes:

1. **APROVACIÓ D’ACTES DE SESSIONS ANTERIORS**

L’Alcalde en compliment de l’establert a l’article 91.1 del Reglament d’Organització, Funcionament i Règim Jurídic de les Entitats Locals (R.D. 2568/86, de 28 de novembre) pregunta si algun Regidor ha de presentar observacions o esmenes a l’acta de la sessió anterior.

El Ple per unanimitat dels assistents aprova les actes següents: actes extraordinàries de dates 2 de juliol de 2015 i 31 d’agost de 2015.

1. **APROVACIÓ PROVISIONAL DE L’EXPEDIENT DE MODIFICACIÓ DE LES ORDENANCES FISCALS REGULADORES DELS TRIBUTS MUNICIPALS QUE HAN DE REGIR PER A L’EXERCICI 2016 I SEGÜENTS A L’AJUNTAMENT D’ESTARÀS.**

Davant l’existència de les despeses que no es poden demorar fins a l’exercici següent per a les quals el crèdit consignat en el vigent Pressupost de la Corporació és insuficient i no ampliable, i davant la necessitat d’efectuar transferències de crèdits d’altres aplicacions del

Pressupost vigent no compromeses pertanyents a diferents àrees de despeses que no afecten a baixes i altes de crèdits de personal.

Atès l’informe de Secretaria de data 7 de setembre de 2015 sobre la Legislació aplicable i el procediment a seguir, atesa la Memòria d’Alcaldia i l’informe d’Intervenció de la mateixa data, així com el certificat de disponibilitat de crèdit a minorar.

De conformitat amb allò que disposa l’article 177.2 del Reial Decret 2/2004, de 5 de març, pel qual s’aprova el Text Refós de la Llei Reguladora de les Hisendes Locals, i l’article 22.2.e) de la Llei 7/1985, de 2 d’abril, Reguladora de les Bases del Règim Local, el Ple, adopta per unanimitat dels assistents el següent

**ACORD**

**PRIMER.** Aprovar l’expedient de modificació de crèdits n.º 2/2015, en la modalitat de transferència de crèdits entre aplicacions de diferent àrea de despeses, d’acord amb el detall següent:

**Altes en Aplicacions de Despeses**

|  |  |  |  |
| --- | --- | --- | --- |
| **Aplicació Pressupostària** | | **Descripció** | **Euros** |
| 459 | 22706 | Treballs tècnics i altres memòries | 110,22 |
|  |  | **TOTAL DESPESES** | **110,22** |

**Baixes en Aplicacions de despeses**

|  |  |  |  |
| --- | --- | --- | --- |
| **Aplicació Pressupostària** | | **Descripció** | **Euros** |
| 338 | 22609 | Festes i actes públics (inclou Áctes del Mil.lenari) | 110,22 |
|  |  | **TOTAL DESPESES** | **110,22** |

**SEGON.** Exposar aquest expedient al públic mitjançant anunci en el Butlletí Oficial de la Província, per quinze dies, durant els quals els interessats podran examinar-lo i presentar reclamacions davant el Ple. L’expedient es considerarà definitivament aprovat si durant l’esmentat termini no es presenten reclamacions; en cas contrari, el Ple disposarà d’un termini d’un mes per a resoldre-les.

La proposta s’aprova per unanimitat.

1. **APROVACIÓ DEFINITIVA DE MODIFICACIÓ DE CRÈDIT NÚM. 2/2015, EN LA MODALITAT DE TRANSFERÈNCIA DE CRÈDIT**

Atès la sol.licitud presentada pel Sr. José Aguilar Bermudez el dia 25 de juny de 2015 , amb registre d’entrada núm. 117, que sol.licita la bonificació pel vehicle de la seva titularitat, marca BMW amb matrícula 6629FWC, atès que compleix l’art. 4.1 e) de l’ordenança fiscal reguladora de l’impost sobre vehicles de tracció mecànica, en relació a l’apartat de persones amb disminució en grau igual o superior al 33 per 100.

Atès que solament es pot concedir l’exempció a un vehicle.

Atès l’exempció de l’Impost sobre Vehicles de Tracció Mecànica establerta en l’art. 93.e) del RDL 2/2004, de 5 de març, pel qual s’aprova el text refós de la Llei reguladora de les Hisendes Locals.

Atès l’informe del Departament de Benestar Social i Família sobre la qualificació del grau de disminució.

Atès que el vehicle conta al padró de vehicles de l’exercici 2015, com a titular el Sr. José Aguilar Bermúdez.

Atès l’informe de secretaria-intervenció.

L’Alcalde proposa al Ple l’aprovació dels següents acords:

Primer.- Aprovar l’exempció del vehicle amb matrícula 6629FWC del titular José Aguilar Bermudez, que consta al padró de vehicles de tracció mecànica d’Estaràs, atès que compleix l’art. 93.e) del RDL 2/2004, de 5 de març, pel qual s’aprova el text refós de la Llei reguladora de les Hisendes Locals, en relació a l’apartat de persones amb disminució en grau igual o superior al 33 per 100.

Segon.- Notificar aquest acord a l’interessat.

La proposta s’aprova per unanimitat.

1. **APROVACIÓ PROJECTE EXECUTIU DE CONSOLIDACIÓ I RESTAURACIÓ DE LA TORRE DEL CASTELL DE VERGÓS GUERREJAT**

Atès que es necessari la realització de l’actuació titulada “*Projecte executiu de consolidació i rehabilitació de la Torre del Castell de Vergós Guerrejat*”

Atès que es disposa d’una projecte executiu, memòria i estudi de seguretat i salut per aquesta actuació.

L’Alcalde proposa al Ple l’aprovació del següent acord:

Primer.- Aprovar inicialment el “*Projecte executiu de consolidació i rehabilitació de la Torre del Castell de Vergós Guerrejat*” amb un pressupost d’execució per contracta és de 149.286,64 € (IVA inclòs), redactat per l’arquitecte Enric Solsona Piña.

Aquest projecte s’exposarà al públic per un termini de trenta dies hàbils, mitjançant edicte al tauler d’anuncis de l’Ajuntament, per tal que pugui ser examinat a les oficines municipals i els interessats presentin les al.legacions o reclamacions que considerin escaients, tot això d’acord amb allò que estableix l’article 37 i ss. del decret 179/95, del 13 de juny, pel qual s’aprova el Reglament d’Obres, Activitats i Serveis dels ens Locals.

En el cas de què no es presentin al.legacions durant aquest termini, l’acord d’aprovació s’elevarà a definitiu.

El Ple per unanimitat dels assistents aprova la proposta.

1. **APROVACIÓ BONIFICACIÓ EN L’IMPOST SOBRE VEHICLES DE TRACCIÓ MECÀNICA PER VEHICLE HISTÒRIC**

Atès la sol.licitud presentada pel Sr. Martí Verdés Majà el dia 6 d’agost de 2015 de 2015, amb registre d’entrada núm. 147, que sol.licita la bonificació pel vehicle de la seva propietat, marca Land Rover amb matrícula L6668H, amb data de matriculació: 7 de novembre de 1980

Atès l’article 4.2. de l’Ordenança fiscal reguladora de l’Impost sobre vehicles de tracció mecànica, que diu:

S’estableix una bonificació del 100 % [[1]](#footnote-1) de la quota de l’impost als titulars dels vehicles següents:

1. Els vehicles catalogats com a històrics, d’acord amb allò que disposa el Reial decret 1247/1995, de 14 de juliol, pel qual s’aprova el Reglament de vehicles històrics.
2. Els vehicles que tinguin una antiguitat mínima de 25 anys comptats a partir de la data de fabricació. Si no fos coneguda la data, s’ha de tenir en compte la de la seva primera matriculació o, si manca, la data en què el corresponent tipus o model es va deixar de fabricar.

Per a gaudir d’aquesta bonificació els interessats hauran d’instar la seva concessió indicant les característiques del vehicle, la seva matrícula i la causa del benefici.”

Atès que compleix amb els requisits de l’article 4.2 b)

L’Alcalde proposa al Ple l’aprovació dels següents acords:

Primer.- Aprovar la bonificació de l’impost sobre vehicles de tracció mecànica , pel vehicle de la marca Land Rover amb matrícula L6668H, que disposa de 25 anys d’antiguitat.

Segon.- Notificar aquest acord a l’interessat.

La proposta s’aprova per unanimitat.

1. **APROVACIÓ BONIFICACIÓ EN L’IMPOST SOBRE VEHICLES DE TRACCIÓ MECÀNICA PER DISCAPACITAT**

Atès la sol.licitud presentada pel Sr. José Aguilar Bermudez el dia 25 de juny de 2015 , amb registre d’entrada núm. 117, que sol.licita la bonificació pel vehicle de la seva titularitat, marca BMW amb matrícula 6629FWC, atès que compleix l’art. 4.1 e) de l’ordenança fiscal reguladora de l’impost sobre vehicles de tracció mecànica, en relació a l’apartat de persones amb disminució en grau igual o superior al 33 per 100.

Atès que solament es pot concedir l’exempció a un vehicle.

Atès l’exempció de l’Impost sobre Vehicles de Tracció Mecànica establerta en l’art. 93.e) del RDL 2/2004, de 5 de març, pel qual s’aprova el text refós de la Llei reguladora de les Hisendes Locals.

Atès l’informe del Departament de Benestar Social i Família sobre la qualificació del grau de disminució.

Atès que el vehicle conta al padró de vehicles de l’exercici 2015, com a titular el Sr. José Aguilar Bermúdez.

Atès l’informe de secretaria-intervenció.

L’Alcalde proposa al Ple l’aprovació dels següents acords:

Primer.- Aprovar l’exempció del vehicle amb matrícula 6629FWC del titular José Aguilar Bermúdez, que consta al padró de vehicles de tracció mecànica d’Estaràs, atès que compleix l’art. 93.e) del RDL 2/2004, de 5 de març, pel qual s’aprova el text refós de la Llei reguladora de les Hisendes Locals, en relació a l’apartat de persones amb disminució en grau igual o superior al 33 per 100.

Segon.- Notificar aquest acord a l’interessat.

La proposta s’aprova per unanimitat.

1. **DONAR COMPTE DECRETS D’ALCALDIA**

|  |  |  |
| --- | --- | --- |
| **NÚM. ORDRE** | **DESCRIPCIÓ** | **DATA** |
| 33 | Aprovació signatura dels comptes corrents de l’Ajuntament | 2.07.2015 |
| 34 | ADHESIÓ A LA PRÒRROGA DE L’ACORD MARC DE SUBMINISTRAMENT D’ENERGIA ELÈCTRICA DESTINAT ALS ENS LOCALS DE CATALUNYA ADJUDICAT PEL CONSORCI CATALÀ PEL DESENVOLUPAMENT LOCAL A L’EMPRESA ENDESA ENERGIA SAU(Exp. 2012/01) | 20.07.15 |
| 35 | Aceptación de subvención 1,5% cultural para el proyecto titulado “Consolidación y restauración de la Torre del Castillo de Vergós Guerrejat”, solicitada al Ministerio de Fomento mediante convocatoria de Resolución del Secretario de Estado de Infraestructuras, Transporte y Vivienda de 24 de noviembre de 2014 (BOE 27/11/2014) | 10.08.15 |
| 36 | Aprovació llicència obres Sr. Josep Mª Duocastella Falip i Anna Belen Ramos,“Construcció d’habitatge unifamiliar en testera”, al immoble situat al c/ Major,37, de Ferran, municipi d’Estaràs, amb un pressupost de 179.407,49€ | 17.08.15 |
| 37 | Aprovació llicència obres Sr. Miquel Llordes Esteve,“Substitució de llosa de balco i canvi de tub de desguàs de la cuina”, al immoble situat Església,2, de Ferran, municipi d’Estaràs, amb un pressupost de 1.078,00 | 17.08.15 |
| 38 | Aprovació llicència obres Sr. Josep Salat Cortadelles,“Rompuda de terreny forestal finca ,pol.4, 106 subparcel.la 2,amb un pressupost de 1.000,00€ | 17.08.15 |
| 39 | Aprovació annex conveni acord de voluntats entre Aj. d’Estaràs i el Sr. Francesc Xavier Sala García. | 17.08.2015 |
| 40 | Aprovació llicència obres Sr. Joan Bolba Petit,“Rompuda de terreny forestal finca ,pol.5,parcel·la 43-246, per a destinar a conreu agrícola,amb un pressupost de 1.100,00€ | 20.08.2015 |
| 41 | Aprovació llicència obres Sr. Joan Bolba Petit,“Rompuda de terreny forestal finca ,pol.4,parcel·la 117, per a destinar a conreu agrícola,amb un pressupost de 800,00€ | 20.08.2015 |
| 42 | Aprovació llicència obres Sr. Joan Bolba Petit,“Rompuda de terreny forestal finca ,pol.5,parcel·la 231- 252, per a destinar a conreu agrícola,amb un pressupost de 1.000,00€ | 20.08.2015 |
| 43 | Autorització Raid Cavalls | 31.08.2015 |
| 44 | Aprovació línies fonamentals pressupost 2016 | 07.09.15 |
| 45 | Aportació del Fons de Cooperació local supramunicipal per a l’exercici 2012 a serveis de caràcter supramunicipal | 07.09.15 |
| 46 | Aportació del Fons de Cooperació local supramunicipal per a l’exercici 2013 a serveis de caràcter supramunicipal | 07.09.15 |
| 47 | Aportació del Fons de Cooperació local supramunicipal per a l’exercici 2014 a serveis de caràcter supramunicipal | 07.09.15 |
| 48 | Delegació competència aprovació llicència obra al tinent alcalde | 21.09.2015 |
| 49 | Aprovació llicència obres Sr.Ramon Torné Gomà ,“Canvi d’ús sobre estructura existent per a nou habitatge”, al immoble situat c/de les Voltes,s/n de Gàver, municipi d’Estaràs, amb un pressupost de 22.255,61€ | 28.09.2015 |
| 50 | Aprovació finançament actuació Castell Vergós Guerrejat | 6.10.2015 |

Els membres del Ple se’n donen per assabentats.

1. **INFORMES D’ALCALDIA.**

L’alcalde informa que s’ha sol·licitat accés al portal de la transparència per a l’Ajuntament d’Estaràs al Consorci de l’Administració Oberta de Catalunya.

Segueix informant que en relació als aiguats produïts el passat dia 2 de novembre, i atès que l’Ajuntament no disposa d’una assegurança que cobreixi els danys ocasionats s’ha acudit a l’Administració Pública per tal de sol·licitar els corresponents ajuts, no obstant aquestes no han estat a l’altura de les circumstàncies i no han publicat cap línia d’ajuts expressa per aquesta catàstrofe. Cal remarcar què des de l’Àrea Tècnica i Territorial del Consell Comarcal de La Segarra s’estan redactant unes memòries tècniques amb la descripció i valoració dels danys per tal que des dels Ajuntaments es sol·licitin ajudes directes a la Generalitat o Diputació.

Continua l’alcalde, fent saber que en relació a la carretera LV1005 que va des de Sant Guim a Sant Ramon, es va enviar una carta a la Diputació de Lleida sol·licitant informació del projecte de carretera esmentada per tal que el Ple de l’Ajuntament d’Estaràs es pugui posicionar a favor o en contra respectant l’opinió dels veïns.

I finalment l’alcalde comunica als regidors/es que la Gestió d’aigües de la Segarra (GAS) ha aprovat una modificació de la tarifa de l’aigua; l’alcalde comenta que ja va manifestar al Consell d’Alcaldes que ara no era el moment oportú per canviar el preu de l’aigua, atès que primer calia fer una valoració de l’estat actual i una vegada passat un termini de temps considerable es podria valorar quines serien les tarifes a aplicar.

1. **PRECS I PREGUNTES.**

No n’hi ha.

El Ple per unanimitat dels assistents aprova la proposta.

Sense que hi hagi cap més assumpte a tractar, l’alcalde aixeca la sessió de la qual n’estenc la present acta que signo per ordre i amb el vist i plau del Sr. Alcalde.

VIST I PLAU

L’ALCALDE

Ramon Torné Gomà

1. [↑](#footnote-ref-1)